11/07/2022 | Administración LocalMunicipal
Ames
Aprobación inicial do regulamento de instalacións deportivas municipais e escolas deportivas municipais do Concello de Ames.

En sesión plenaria do 30 de xuño de 2022, prestouse aprobación inicial ao Regulamento de instalacións deportivas municipais e escolas deportivas municipais do Concello de Ames. En cumprimento do acordo plenario de 30 de xuño de 2022, dito acordo de aprobación inicial sométese a exposición pública por prazo de 30 días hábiles mediante anuncio no Boletín Oficial da Provincia, no taboleiro de anuncios e no portal de transparencia do Concello, para os efectos de exame e alegacións. Para o suposto de non presentarse alegacións, o acordo de aprobación inicial quedará elevado a definitivo de forma automática. Para xeral coñecemento publícase o texto integro que figura como anexo. EXPOSICIÓN DE MOTIVOS CAPÍTULO I: DISPOSICIÓNS XERAIS Artigo 1. Obxecto Artigo 2. Forma de xestión Artigo 3. Natureza xurídica das instalacións deportivas municipais. CAPÍTULO II: COMPETENCIAS E FUNCIÓNS Artigo 4. Competencia para a autorización de actos non deportivos. Artigo 5. Competencias do Pleno da Corporación. Artigo 6. Competencias do alcalde. Artigo 7. Competencias da Concellaría de Deportes. Artigo 8. Competencias dos operarios municipais das instalacións deportivas municipais. CAPÍTULO III: DEREITOS E DEBERES DOS/AS USUARIOS/AS Artigo 9. Dereito de uso. Artigo 10. Deberes e responsabilidades dos/as usuarios/as. Artigo 11. Prohibicións. Artigo 12. Vestiario deportivo. Artigo 13. Pista ou superficie de xogo. CAPÍTULO IV: AUTORIZACIÓNS E HORARIOS Artigo 14. Elaboración do horario das instalacións deportivas municipais. Artigo 15. Taxa por utilización das instalacións deportivas. Artigo 16. Publicidade. CAPÍTULO V: MANTEMENTO E CONSERVACIÓN Artigo 17. Responsabilidades. CAPÍTULO VI: INFRACCIÓNS E SANCIÓNS Artigo 18. Infraccións e sancións. CAPÍTULO VI: NORMAS ESPECÍFICAS PARA AS PISCINAS DESCUBERTAS MUNICIPAIS Artigo 19. Acceso ás instalacións Artigo 20. Horarios e datas de apertura da instalación. Artigo 21. Normativa de uso da instalación CAPÍTULO VII: NORMAS ESPECÍFICAS PARA AS PISTAS DEPORTIVAS DE RAQUETA (tenis e pádel) Artigo 22. Acceso ás instalacións Artigo 23. Normativa de uso da instalación CAPÍTULO VIII: NORMAS PARA AS ESCOLAS DEPORTIVAS MUNICIPAIS, CURSOS E DEMAIS ACTIVIDADES ORGANIZADAS POLA CONCELLARÍA DE DEPORTES Artigo 24. Dereitos do alumnado. Artigo 25. Obrigas do alumnado. Artigo 26. Perda da condición de alumno/a e/ou asistentes aos cursos. Artigo 27. Documentación. CAPÍTULO IX: OUTROS DATOS DE INTERESE Disposición final EXPOSICIÓN DE MOTIVOS A promoción do deporte e instalacións deportivas e de ocupación de tempo libre é unha das competencias establecidas como propias no artigo 25.2. l) da Lei reguladora de Bases de Réxime Local. Tamén nesta mesma lei no seu artigo 26.1. c indícase que nos Municipios con poboación superior a 20.000 habitantes deberán prestar, en todo caso, os servizos de instalacións deportivas de uso público. As instalacións deportivas deberán cumprir as disposicións reguladoras dos seguintes aspectos: tipoloxía das instalacións, características técnicas, condicións e dimensións, hixiene e seguridade e prevención de accións violentas, acceso e utilización polas persoas con algunha discapacidade, presencia, asistencia e intervención nas instalacións de técnicos titulados. Sendo os concellos os que velarán polo cumprimento da citada normativa en todas as instalacións de uso público que existan no seu termo municipal. (TÍTULO VI sobre Instalacións deportivas da Lei 3/2012, do 2 de abril, do deporte de Galicia) Así mesmo, a competencia municipal respecto a esta materia está recoñecida nos artigos 25.2 m) da devandita Lei 7/1985, de 2 de abril e 80.2 n) da tamén antedita Lei 5/1997, do 22 de xullo, baixo o título “instalacións culturais e deportivas”. Na Lei 3/2012, de 2 de abril, do deporte de Galicia, TÍTULO II, Artigo 8 sobre os concellos indica que exercerán no seu correspondente ámbito territorial as seguintes competencias: 1. Fomentar, promover e difundir o deporte, especialmente o deporte en idade escolar.2. Promover e, no seu caso, executar, no ámbito da súa competencia, programas xerais de deporte, mediante a coordinación coa Administración autonómica, así como coa colaboración con outros entes locais, federacións deportivas galegas ou outras asociacións deportivas.3. Construír, xestionar, ampliar e manter as instalacións deportivas de titularidade municipal e, no seu caso, a xestión e mantemento das de titularidade autonómica das que o uso e xestión lles sexan cedidos, tendo en conta a cualificación axeitada do persoal responsable para esas finalidades.4. Velar pola plena utilización das instalacións deportivas da súa titularidade, procurar a participación das asociacións deportivas do seu ámbito municipal na optimización do uso de estas e coidar a súas condicións de hixiene e seguridade.5. Fomentar e apoiar a creación de asociacións deportivas no seu ámbito territorial, especialmente nos centros de ensino, barrios e centros de traballo.6. Procurar que nos plans de ordenación urbanística se establezan as reservas de espazos e calificacións de zonas para a práctica do deporte, así como a instalación de equipamentos deportivos e levar un censo actualizado no seu ámbito territorial de instalacións deportivas de uso público, tanto de titularidade pública como privada. A promoción do deporte, a xestión de instalacións deportivas e a ocupación do tempo libre é unha das competencias establecidas como propias no artigo 25.2. l) da Ley reguladora de Bases de Réxime Local. Tamén nesta mesma lei no seu artigo 26.1. c indícase que nos Municipios con poboación superior a 20.000 habitantes deberán prestar, en todo caso, os servizos de instalacións deportivas de uso público. As instalacións deportivas deberán cumprir as disposicións reguladoras dos seguintes aspectos: tipoloxía das instalacións, características técnicas, condicións e dimensións, hixiene e seguridade e prevención de accións violentas, acceso e utilización polas persoas con algunha discapacidade, presencia, asistencia e intervención nas instalacións de técnicos titulados. Sendo os concellos os que velarán polo cumprimento da citada normativa en todas as instalacións de uso público que existan no seu termo municipal. (TÍTULO VI sobre Instalacións deportivas da Ley 3/2012, do 2 de abril, do deporte de Galicia) Así mesmo, a competencia municipal respecto a esta materia está recoñecida nos artigos 25.2 m) da devandita Lei 7/1985, de 2 de abril e 80.2 n) da tamén antedita Lei 5/1997, do 22 de xullo, baixo o título “instalacións culturais e deportivas”. Xa que logo, apróbase o presente regulamento polo que se establece a utilización das instalacións deportivas municipais, como instalacións de servizo público do concello, todo iso, no ámbito de aplicación da Lei 11/1997, do 22 de agosto, de Deportes de Galicia (DOGA 4.9.97), co obxectivo de formular un conxunto de normas encamiñadas á planificación das actividades deportivas e outras nas instalacións deportivas do Concello, coa fin de acadar os seguintes obxectivos: • Utilización racional e ordenada das instalacións deportivas municipais, garantíndolle á cidadanía, en condicións de igualdade, o acceso ás mesmas. • O aproveitamento integral dos recursos dispoñibles, tanto materiais coma humanos. • A coordinación dos esforzos e actividades no ámbito deportivo. A Lei 14/1986, do 25 de abril, xeral de sanidade regula a intervención dos organismos competentes en actividades públicas ou privadas que directa ou indirectamente poidan ter consecuencias negativas para a saúde, mediante as correspondentes limitacións preventivas de carácter administrativo. A Consellaría de Sanidade da Xunta de Galicia, a través do Decreto 103/2005, do 6 de maio polo que se estabelece a regulamentación técnico sanitaria de piscinas de uso colectivo, fixa con carácter obrigatorio, as normas que regulamentan o control sanitario das piscinas de uso colectivo situadas no territorio da Comunidade Autónoma de Galicia. O Ministerio de Sanidade, Servizos Sociais e Igualdade, a través do Real Decreto 742/2013, de 27 do setembro, polo que se establecen os criterios técnico-sanitarios das piscinas («BOE» núm.244, de 11 de outubro de 2013 Referencia: BOE-A-2013-10580) que ten por obxecto establecer os criterios básicos técnico-sanitarios da calidade da auga e do aire das piscinas coa finalidade de protexer a saúde dos usuarios de posibles riscos físicos, químicos ou microbiolóxicos derivados do uso das mesmas. A finalidade deste regulamento é completar a devandita normativa estabelecendo as condicións que deben respectar as persoas usuarias, coa finalidade tanto de garantir un bo uso das instalacións, que reverta no seu óptimo funcionamento, coma de facilitar a convivencia nestes espazos que son compartidos a cotío por unha pluralidade de persoas. É obxecto do presente Regulamento regular o funcionamento, uso e goce das instalacións acuáticas descubertas municipais, sendo de aplicación ás actividades que se desenvolvan nestes espazos. As piscinas municipais teñen a condición de bens de dominio público, destinados á prestación dun servizo público municipal á cidadanía, de acordo co artigo 4 do Real decreto 1372/1986, do 13 de xuño, e co artigo 85 da Lei 7/1985, do 2 de abril, reguladora das bases do réxime local. Ditas instalacións foron creadas para fomentar o deporte e a educación física e procurar o desenvolvemento integral da persoa, e a fin de obter o mellor funcionamento e a maior economía para o municipio. O presente Regulamento terá por obxecto facilitarlle á persoa usuaria que cumpra os requisitos estabelecidos na normativa de acceso ás instalacións e determinar a que servizos ten dereito. Para o non previsto no presente Regulamento do servizo rexerá o disposto no Regulamento sanitario das piscinas de uso colectivo da comunidade autónoma de Galicia, e naquelas outras normas aprobadas polo concello: - Prego de cláusulas administrativas particulares e prescricións técnicas. - A ordenanza municipal correspondente. • Calquera modificación respecto da presente normativa, seralle comunicada aos usuarios/as coa suficiente antelación. É obxecto do presente regulamento a ordenación da utilización das instalacións deportivas municipais destinadas ao servizo público deportivo para garantir que se realice un correcto uso destas instalacións ao efecto de colaborar entre todos/as a manter os recintos nunhas óptimas condicións de funcionamento, así como o de establecer as normas de xestión para as escolas deportivas municipais, cursos e demais actividades organizadas pola concellaría de deportes. Este regulamento engloba a utilización das instalacións deportivas que a continuación se detallan: - Pavillóns polideportivos de Bertamiráns e O Milladoiro: vestiarios, pista, salas anexas, bancadas. - Campos de fútbol municipais de Bertamiráns e de Milladoiro: vestiarios, zona de xogo, bancadas. - Pistas deportivas de raqueta: pádel, squash e tenis. - Piscinas descubertas de titularidade municipal. - Calquera outra instalación deportiva de titularidade municipal. As instalacións deportivas municipais serán xestionadas directamente pola Corporación, sen órgano especial de administración, agás a piscina municipal que poderá ser xestionada de forma indirecta, mediante as distintas formas que recolle a normativa de contratos do sector público. O uso das instalacións deportivas municipais estará suxeito a taxa conforme a correspondente ordenanza fiscal, pola contra o uso das escolas deportivas poderá gravarse a través dun prezo publico mediante a correspondente ordenanza reguladora. • Os inmobles das instalacións deportivas municipais son bens de dominio público. • Como norma xeral, as instalacións deportivas destinaranse á práctica de toda clase de actividades deportivas, competición e espectáculo de natureza deportiva ou de ocio que se axusten ás características das instalacións, previa autorización do titular da Alcaldia ou concelleiro/a no que delegue. • Ocasionalmente, poderá utilizarse para a realización doutras manifestacións artísticas, culturais, sociais ou de interese para a comunidade veciñal. Neste suposto precisarase unha autorización específica da Alcaldía ou da Xunta de Goberno Local por delegación para cada caso. • A Alcaldía ou a Xunta de Goberno Local por delegación son os órganos competentes para autorizar ou denegar as autorizacións de utilización das instalacións deportivas municipais. • As denegacións de autorización serán debidamente motivadas. Compételle ao Pleno da Corporación o exercicio das seguintes facultades: • Aprobación, modificación e revogación deste regulamento. • Aprobar ou modificar as ordenanzas fiscais ou reguladoras de prezos públicos que corresponda en cada caso. Compételle ao alcalde ou concelleiro competente en materia de deportes, previa delegación: • Dirixir e organizar os servizos das instalacións deportivas municipais. • Coordinar a utilización das instalacións, así coma os programas de actividades deportivas, outorgando as autorizacións para a súa utilización que non se sometan á Xunta de Goberno Local por delegación. • Impoñer as sancións que legal e regulamentariamente se estabelezan. • O exercicio das demais facultades que lle sinalen as leis e, as que asignadas ao Concello, non se atribúan expresamente a outro órgano. Compételle á Concellaría delegada en materia de deportes: • Aprobación da distribución horaria anual das instalacións deportivas municipais. • Tramitación e información sobre as solicitudes de uso. • O establecemento de directrices para fixar horarios de utilización das instalacións deportivas municipais. • Proposta de convenios coas asociacións e entidades deportivas sobre a utilización de ditas instalacións. • A resolución das incidencias ordinarias que xurdan na xestión das instalacións deportivas municipais • A resolución de solicitudes de autorización para os usos por delegación da Alcaldía. • Calquera outra de natureza análoga Correspóndenlle aos mesmos as seguintes funcións: • Coidado, custodia e mantemento integral das instalacións deportivas do Concello de Ames. • Información ao público sobre dependencias, localización de oficinas, etc. • Vixilancia e custodia de instalacións, apertura e peche de dependencias, comunicando anomalías e defectos ó servizo de mantemento cando, pola súa complexidade, non podan ser reparadas por eles mesmos. • Axuda en traslados de oficinas, arquivos e mobiliario. • Coidado do orde e convivencia en dependencias públicas e aviso ós responsables cando se producen alteracións. • Realización de pequenos traballos de mantemento e reparacións das instalacións, que podan ser afrontadas por persoal sen especial cualificación técnica ou profesional. - O/a conserxe da instalación poderá denegar a entrada ao recinto aos/as deportistas e clubs concesionarios (incluso suspender a actividade unha vez iniciada) se considera que existe algunha circunstancia extraordinaria que ao seu criterio o aconselle (exemplo: humidade en pista, pingueiras, deterioracións na zona de xogo,.). • Para os efectos da presente normativa enténdese por persoa usuaria das instalacións deportivas municipais, aquela persoa ou entidade que a utiliza, ben participando nos programas municipais ou ben participando do alugueiro ou cesión de ditos espazos deportivos. Só as persoas usuarias poderán facer uso das instalacións deportivas municipais e os servizos adscritos ás mesmas. • As persoas acompañantes e espectadoras terán consideración de usuarios/as pasivos/as, aplicándose estas normas até onde pode chegar a súa responsabilidade durante a súa estadía na instalación. • Toda a cidadanía ten dereito a acceder e a usar as instalacións deportivas municipais en condicións de igualdade, con suxeición aos principios democráticos de convivencia, ás normas que contén o presente regulamento e ás instrucións, que na súa execución, diten as autoridades municipais e o persoal encargado da xestión do servizo. • O dereito de uso tamén se axustará ás condicións da autorización municipal e aos horarios aprobados regulamentariamente. • A entrada aos actos que se organicen nas instalacións deportivas municipais será gratuíta e calquera actuación que esixa o pagamento dunha entrada necesitará a previa autorización expresa da Alcaldía. • Calquera usuario/a ten dereito a formular as reclamacións e suxestións que estime pertinentes a través do rexistro municipal. • Unicamente poderán acceder ao recinto deportivo os colectivos e usuarios/as que teñan concesión expresa por parte do Concello de Ames. • As persoas usuarias deberán seguir as observacións e requirimentos do persoal a cargo das instalacións, estando obrigados/as a cumprir as presentes normas. • Os/as usuarios/as teñen a obriga de colaborar no mantemento das debidas condicións de limpeza e hixiene das instalacións e deben respectar as normas sobre o uso axeitado do equipamento e mobles das instalacións deportivas municipais. • As avarías, danos ou perdas que se xeren no material ou nas instalacións como consecuencia da desaxeitada ou neglixente utilización darán lugar á responsabilidade por parte do seu autor ou autores, que lles será esixida polo Concello de conformidade co procedemento legal e regulamentariamente establecido. Todo iso sen prexuízo da sanción administrativa que proceda. • Utilizaranse as instalacións deportivas unicamente na especialidade deportiva que estea autorizada, respectando o horario de uso concedido. • Se na utilización das instalacións, se ocasionasen danos por un uso incorrecto das mesmas, serán responsables solidarios todas aquelas persoas usuarias pertencentes ao grupo que estea a utilizar a instalación, ou no seu caso a entidade deportiva á que pertenzan. É dicir, indemnizará ao Concello de Ames en igual contía que o valor dos bens danados ou o importe da reparación dos danos, despois do correspondente expediente de responsabilidade, e sen prexuízo das sancións que puidesen corresponder. • O Concello de Ames resérvase o dereito de anular calquera permiso concedido no caso de precisar a instalación para realizar algunha actividade ou proba deportiva municipal. • No caso de xurdir, por parte da persoa usuaria ou entidade, causas xustificadas que impidan utilizar a instalación, estará na obriga de avisar por escrito da non utilización da mesma no horario correspondente e cunha anticipación mínima de 24 horas. No caso de que unha entidade ou grupo de veciñas/os non utilice a instalación en máis de tres ocasións as horas que ten concedidas, durante o período no que se autoriza o uso, poderá perder os dereitos adquiridos en relación á utilización da instalación. • É obrigatorio facer uso, de calquera das instalacións e espazos deportivos, coa axeitada vestimenta deportiva e calzado acorde coas diferentes modalidades deportivas. • Aboar o prezo público correspondente ao servizo ou actividade elixida, dentro dos prazos e normas que se establezan na correspondente ordenanza. • Corresponderalle á entidade usuaria (asociacións, clubs, agrupacións, etc.) solicitar e obter as autorizacións competentes, as autorizacións preceptivas esixibles, así coma estar en posesión dos preceptivos seguros de accidentes para ditas actividades, e cumprir coas sancións que impoña o Concello. • As persoas adultas velarán pola seguridade dos menores de idade ao seu cargo dentro das instalacións deportivas e serán os/as usuarios/as maiores de idade os responsables do incumprimento das normas do presente regulamento e das infraccións definidas no mesmo cometidas polos menores de idade ao seu cargo. • Os/as usuarios/as asumirán as perdas do obxectos persoais que se produzan nas instalacións como consecuencia da súa desaparición, extravío ou deterioro dos mesmos. · As reservas puntuais das instalacións deportivas para uso da cidadanía deberán de realizarse nas oficinas do Departamento de Deportes, aboándose a cantidade que proceda segundo cada caso, coas excepcións que a ordenanza fiscal estableza e dentro dos criterios de xestión que o Concello determine. · Un dos integrantes do grupo que solicite a instalación, debe constar na solicitude como responsable do mesmo, ante posibles danos que deterioren as instalacións por un incorrecto uso das mesmas. · A finalidade do alugueiro da pista, será única e exclusivamente para o uso deportivo ou de adestramento, non podendo organizarse competicións regulamentadas de carácter privado, nas que esixan taxas ou cotas económicas aos seus participantes. · No caso das solicitudes de horas illadas, presentaranse como mínimo con unha semana de antelación á data que se solicita para utilizar a instalación. · As solicitudes deberanse presentar no rexistro municipal. · Unha vez confirmada a adxudicación do horario de utilización da instalación o grupo deberá efectuar o pagamento do alugueiro, coa emisión da correspondente autoliquidación. Unha vez realizado o pagamento na entidade bancaria correspondente, deberá entregarse unha copia no servizo municipal de deportes. · A persoa responsable da reserva deberá de identificarse co DNI e presentar o seu xustificante na conserxería do recinto antes de acceder ás instalacións. Cada usuario unicamente poderá reservar unha hora á semana e terá dereito ao uso dun vestiario. O número máximo de deportistas por cada reserva e hora será de 16 e o número mínimo será de 8. Calquera outro tipo de reserva a realizar por unha persoa física que non se axuste ao indicado neste apartado das normas, valorarase de forma específica polo Concello de Ames. · As fins de semana unicamente se farán reservas se existe dispoñibilidade unha vez atendida a competición e demais actividades programadas. • Non se autoriza a entrada de animais no recinto do pavillón e demais instalacións deportivas. Exceptúanse desta prohibición os cans guía, sempre que vaian debidamente identificados, estean a realizar o seu labor e cumpran as condicións de hixiene e salubridade, consonte dispón a Lei 10/1993 do 8 de outubro, reguladora do acceso á contorna das persoas con diminución visual acompañadas de cans guía. • Está prohibido o consumo de calquera tipo de bebidas ou de comidas nas pistas e vestiarios das instalacións deportivas. • Está prohibido tirar calquera tipo de desperdicio nas instalacións deportivas, tanto na superficie de xogo, coma nas zonas anexas (bancadas, vestiarios.). • Non está permitido comer pipas con casca dentro das instalacións nin acceder con envases de vidro e/ou cristal, botes ou calquera outro tipo de recipiente contundente. • Non se autoriza o acceso ás pistas e aos vestiarios de persoas non participantes nas actividades deportivas, culturais ou escolares. Exceptúase desta prohibición o representante familiar dos deportistas ou escolares menores de 16 anos ou con algún tipo de eiva física ou psíquica, o cal poderá acceder aos vestiarios e a quen lle corresponderá facer cumprir ao menor as normas que lle afecten a esta ordenanza e a responsabilidade do seu incumprimento. • Toda persoa usuaria que manifeste un comportamento contrario á normativa do presente regulamento, será obrigada a abandonar a instalación. • Prohíbese a cesión da hora adxudicada a terceiros grupos ou entidades. • En xeral, non se permite a colocación de publicidade agás permiso expreso do Concello de Ames. • Os comportamentos inadecuados e/ou vandálicos contra calquera dos elementos do recinto deportivo ou contra outros/as usuarios/as, suporá a expulsión inmediata da persoa ou persoas implicadas. • O uso das bancadas durante os adestramentos e as actividades que non son de competición está reservada unicamente para os/as deportistas e membros técnicos dos clubs (adestradores/as, preparadores/as físicos.) e, excepcionalmente, para membros da Xunta Directiva da entidade ou persoa expresamente autorizada pola mesma. O resto de persoas (pais, nais, acompañantes en xeral dos nenos e nenas deportistas) poderán facer uso doutras zonas comúns do recinto (sala de espera,.), se existen. • Aos vestiarios poderán acceder unicamente os/as deportistas dos clubs e/ou colectivos que teñan concesión de uso da instalación, o corpo técnico e/ou profesores/as, os/as árbitros nos casos de competición oficial e, puntualmente, algún membro da Xunta Directiva dos colectivos con concesión e que debidamente se acredite. • O acceso a vestiarios realizarase con 15 minutos de antelación á hora de uso reservada e con 60 minutos de anticipación no caso concreto de actividades de competición (partidos oficiais). • Finalizada a actividade en pista, os/as deportistas deberán de abandonar os vestiarios no prazo máximo de 20 minutos. • As chaves dos vestiarios serán facilitadas polas persoas encargadas e devolveránselles unha vez rematada a actuación. • En ningún caso, poderán acceder nenos ou nenas de forma puntual sen que estea presente na instalación o/a adestrador/a ou persoa responsable do grupo. Excepcionalmente, naqueles deportes que estean a traballar con nenos ou nenas menores de 9 anos, permitirase que un adulto acompañe a un neno/a aos vestiarios sempre que a entidade da que dependa o autorice. Os grupos de nenos e nenas de 9 anos ou maiores accederán en presenza unicamente dos/as adestradores/as. As situacións especiais respecto desta norma serán valoradas de forma puntual no Departamento de Deportes. Durante o uso dos vestiarios por grupos ou equipos de persoas menores de idade será obrigatorio a presencia na instalación dun adulto responsable ata que se abandonen. • Está prohibido cambiarse en zonas tales como andares, aseos e, en xeral, en calquera outra dependencia que non sexa un vestiario. • É obrigatorio o uso de chanclas para ducharse e circular polos vestiarios. • Por motivos de seguridade, non se permitirá o uso de aparatos eléctricos. • Por cuestións de hixiene, non se permitirán as seguintes accións persoais dentro dos vestiarios: depilarse, afeitarse, cortarse as uñas e similares. Tampouco está permitido comer. • É importante lembrar que o coidado e mantemento dos recintos empeza por un mesmo. Todos/as os/as deportistas, adestradores/as e demais colaboradores que estean en pista durante a actividade deberán de ter calzado deportivo e indumentaria adecuada e adaptada á modalidade deportiva a desenvolver. O/a deportista deberá traer o calzado axeitado para realizar a práctica deportiva e en ningún caso se permitirá o acceso á pista ou superficie de xogo con calzado da rúa. • No que respecta ao uso das pistas deportivas dos pavillóns por parte das modalidades de patinaxe, recoméndase que se revisen con certa frecuencia o estado de conservación dos freos e rodas dos patíns para que non xeren problemas irresolubles no chan dos pavillóns que incluso poidan obrigar a suspender temporalmente a actividade. No suposto de que o conserxe da instalación valore que hai algún deportista que ten un patín en mal estado poderá supervisalo en presenza do adestrador/a. De confirmarse, o/a deportista deberá de abandonar a pista de xogo. Queda totalmente prohibido que os/as deportistas veñan cos patíns calzados de fóra xa que, entre outros motivos, poden traer areas ou calquera outro elemento que pode deteriorar as zonas de xogo, en especial, as de tarima. • Non poderá haber botellas de auga na pista ou superficie de xogo. Aqueles deportes que pola súa intensidade e necesidade precisen de auga para que os/as deportistas beban, esta deberá de colocarse nos lugares específicos que indique o/a conserxe da instalación, que en ningún caso será na zona de xogo. • Está totalmente prohibido cuspir e tirar calquera tipo de lixo na instalación e, en especial, na pista de xogo. • Naqueles deportes que precisen empregar algún equipamento específico (postes de voleibol, canastras móbiles.) os/as adestradores/as e/ou deportistas maiores de idade do club ou colectivo implicado deberán de colaborar neste labor co conserxe da instalación, tanto no momento da súa colocación como na desmontaxe. • Non se poderán manipular os equipamentos deportivos existentes nas instalacións sen autorización do conserxe. Está totalmente prohibido desanclar as porterías de fútbol sala/balonmán e colgarse delas. Cando se manipule algún elemento necesario para a práctica deportiva, como son as tapas que cobren os buracos dos postes de tenis ou voleibol, deberán quedar colocadas debidamente para evitar posibles accidentes nas posteriores prácticas deportivas. No caso das canastras móbiles, á hora de trasladar as mesmas, deberase ter moito coidado para non deteriorar o pavimento da pista de xogo. • Está totalmente prohibido realizar calquera tipo de modificacións na pista de xogo, tales como, pintar ou poñer calquera tipo de cinta adhesiva. • As entidades deportivas que pretendan solicitar a utilización das instalacións deportivas municipais deberán reunir os seguintes requisitos: 1. Estar rexistradas oficialmente no Rexistro Municipal de Asociacións do Concello de Ames, que non teñan ningún informe en contra ou expediente aberto por infraccións cometidas nalgunha Instalación Deportiva Municipal.2. Ter domicilio social e realizar a actividade deportiva dentro do termo municipal do Concello de Ames.3. Ser entidades sen ánimo de lucro. • A documentación que deben presentar as entidades é a seguinte: a) Breve memoria explicativa da actividade que se pretende realizar na instalación, así como da actividade que realiza a entidade e a xustificación das horas solicitadas. b) Documentos que certifiquen os requisitos sinalados c) Listaxe certificada de deportistas ou persoas asociadas pertencentes á entidade que vaian utilizar a instalación (certificado de licencias federativas asinada pola federación deportiva correspondente). d) Nome, apelidos, DNI e teléfono de contacto da persoa responsable do grupo, así coma o seu cargo dentro do organigrama da entidade solicitante. • A utilización do uso da instalación debe contar coa solicitude por escrito á Concellaría de Deportes e a confirmación por parte do mesmo da súa autorización. As solicitudes deben indicar día e horarios de inicio e fin da actividade. • Os horarios deberán cumprirse sen ningún tipo de ampliación do mesmo aínda que a instalación estea libre. • Os prazos para a presentación das solicitudes será o seguinte: a) Uso da instalación para toda a tempada (de outubro a xuño): do 1 ao 31 de xullo. b) Uso para o período estival (de xullo a setembro): do 1 ao 15 de xuño. c) Para outros períodos de vacacións escolares: ata unha semana antes do período vacacional. • As autorizacións son unicamente para actividades de adestramento, non incluíndo nelas as competicións oficiais, que neste caso deberán solicitarse expresamente acompañando o correspondente calendario de competición federativa, antes do seu inicio. Para a programación dos partidos de competición deberá solicitarse o horario, mediante correo electrónico, o luns previo ao fin de semana da disputa dos partidos. Unha vez recibidas as solicitudes, o departamento de deportes comunicará dita autorización de horario e instalación durante a xornada do martes. • As solicitudes con igual demanda de uso, terán prioridade na elección de días e horarios: a. Os clubs ou asociacións que teñan maior número de usuarios e que ocupen a instalación facendo un uso racional da mesma, en canto a usuarios por tramo horario. b. Os clubs que promocionen o deporte de base sobre os que non o promocionen. c. Os clubs que teñan equipos de superior categoría de competición sobre os de inferior. As solicitudes dos equipos serán valoradas pola categoría de competición na que participen. d. A igualdade de categoría de competición, existirá preferencia para os equipos con maior antigüidade e a igual antigüidade, antigüidade na instalación. e. Terán prioridade os clubs que promocionen o deporte feminino. f. Os clubs que non teñan instalacións deportivas propias e que o deporte se adapte ás características da instalación a utilizar sobre os que teñan instalacións e non se adapte o deporte á instalación. • Dentro do horario lectivo, terán acceso preferente ás instalacións deportivas municipais os centros escolares de Ames, unicamente para impartir a materia de educación física. • Para establecer a designación horaria dos partidos de competición federada das entidades e clubs seguiranse os criterios segundo a seguinte orde de preferencia: 1º. Preferencia aos equipos que compiten en categoría internacional, estatal, autonómica, provincial, comarcal ou local (segundo o nivel da competición). 2º. En caso que persista a coincidencia de clubs, preferencia de equipos de base sobre equipos absolutos.3º. En caso que persista a coincidencia de clubs, preferencia dos equipos femininos.4º. En caso que persista a coincidencia de clubs, as entidades rotarán as preferencias en horario e día cada fin de semana. • Os partidos de competición dos distintos equipos pertencentes ás entidades deportivas do Concello terán preferencia de uso sobre calquera tipo de adestramento durante a fin de semana (sábado tarde e domingo). • O uso das instalacións durante unha ou máis tempadas non xera ningún dereito adquirido para as seguintes. • O Concello non poderá garantir a dispoñibilidade dun pavillón en concreto, podendo derivar ao outro, en función das necesidades que poidan xurdir nun determinado momento ou situación. • Os horarios e días reservados para a unha entidade/usuario son intransferibles, non podendo cederse a outro equipo, nin compartirse con outro club/usuario. As situacións puntuais sobre este respecto que se dean ao longo da tempada deberán de ser solicitadas por escrito e precisarán da autorización do Departamento de Deportes. • A entidade/usuario/a poderá perder a súa reserva de instalación, se de forma reiterada e non xustificada incorre nas seguintes causas: 1. No caso de que unha entidade ou grupo de veciñas/os non utilice a instalación en máis de tres ocasións as horas que ten concedidas, durante o período no que se autoriza o uso.2. Asiste cun número reducido de deportistas, inferior a 8 persoas, salvo causas debidamente xustificadas.3. Incumpre de forma reiterada cos horarios concedidos para a tempada.4. Incumpre algunha das normas recollidas neste documento. • Os Clubs e entidades con concesión de uso de instalación para toda a tempada deberán de cumprir a normativa específica e circulares adicionais que no seu momento se lles remita por parte do Concello de Ames e que se consideran complemento ás presentes normas. • A utilización das instalacións deportivas municipais suxeitaranse ao previo pagamento da taxa municipal que corresponda. • En todas as instalacións deportivas municipais, calquera que sexa a súa forma de xestión, así coma nos folletos informativos que fagan referencia á instalación ou servizos prestados nelas, figurará en lugar visible o logotipo do Concello de Ames, acreditando a titularidade municipal da instalación. • A publicidade estática nas instalacións deportivas municipais, calquera que sexa o soporte publicitario no cal se desexe materializar a mensaxe, queda suxeita á previa autorización da Concellaría de Deportes. • Non se autorizará a publicidade estática nos parámetros exteriores das instalacións deportivas municipais, nin a colocación no interior de calquera soporte publicitario que pola súa forma, cor, debuxo ou inscrición poida ser confundido con sinalizacións existentes, impidan a visibilidade ou afecten á seguridade dos/as usuarios/as. • As instalacións deportivas municipais conservaranse en condicións axeitadas de seguridade e salubridade. • Calquera anomalía ou dano que se observe ou se produza coma consecuencia da práctica anormal das actividades, comunicaráselle aos operarios/as das instalacións. • As persoas organizadoras de cada actividade ou competición serán as responsables das accións ou omisións das persoas participantes que lle causen danos ás instalacións, durante o exercicio das actividades e faranse cargo dos gastos que xere o dano. • O Concello non se fai responsable, en ningún caso, dos obxectos depositados no interior dos vestiarios e armarios. • Os operarios/as das instalacións poderanas pechar por razóns de seguridade ou climatolóxicas e cando se produzan circunstancias que poidan ocasionar danos ás persoas ou ás instalacións. • Os danos ocasionados na instalación ou en calquera dos seus elementos polos deportistas e usuarios en xeral, como consecuencia de actos neglixentes ou de accións vandálicas, deberán de ser asumidos e compensados pola persoa ou persoas implicadas. • No caso concreto de actividades vinculadas con Clubs deportivos, considerarase á entidade a responsable subsidiaria quedando obrigada a repoñer os danos producidos. A reiteración deste tipo de comportamentos ao longo da tempada suporá a automática anulación de todas as horas de uso das que dispoña a entidade, con independencia do equipo ou persoa que cometa a infracción. Co fin de contribuír e garantir a seguridade de todos/as os/as usuarios/as das instalacións, os/as xogadores/as, adestradores/as e deportistas en xeral deben informar aos conserxes dos desperfetos ou anomalías que observen nos diferentes espazos das instalacións e, moi especialmente, nos equipamentos deportivos que están a utilizar (porterías, canastras, redes.). • Consideraranse faltas leves as seguintes condutas: - A desobediencia das instrucións e advertencias que o persoal da instalación determine co fin de cumprir o presente regulamento. - As accións que causen danos nas instalacións ou equipamento. - Calquera infracción deste regulamento non cualificada como falta grave ou moi grave. • Consideraranse faltas graves as seguintes condutas: - A falta de respecto cara aos traballadores das instalacións ou demais usuarios. - As accións que impliquen deterioro grave das instalacións ou equipamento. - A reiteración de faltas leves. • Consideraranse faltas moi graves: - As accións que prexudiquen gravemente ou supoñan riscos para a saúde das persoas usuarias ou traballadores/as da instalación. - As accións que impliquen un deterioro moi grave ou irreversíbel nos equipamentos da instalación. - A reiteración de faltas graves. • A potestade para sancionar exercerase mediante o procedemento estabelecido no Real decreto 1398/1993, do 4 de agosto, polo que se aproba o regulamento do procedemento para o exercicio da potestade de sancionar. • Para graduar a contía da sanción atenderase á gravidade da infracción, á culpabilidade do autor/a, á entidade dos prexuízos causados ao Concello ou a terceiras persoas e á reiteración por parte da persoa responsable. O acceso ás piscinas realizarse da seguinte maneira: - Previa presentación do carné de usuario/a das piscinas descubertas municipais. - Previo pagamento da correspondente entrada. · O acceso á piscina da Praia Fluvial de Tapia é libre, sen necesidade de carné nin pagamento de entrada, pero nesta instalación non poderán acceder nenos/as maiores de 10 anos, tendo que, os que accedan á instalación, ir acompañados dunha persoa maior de idade que se responsabilice deles. O prazo de solicitudes de carnés de usuario/a comezará 15 días antes da apertura das instalacións. Nestes 15 días antes da apertura das instalacións, soamente poderán tramitar os carnés de usuario/a as persoas empadroadas no Concello de Ames. Os trámites para a solicitude de carnés poderá facerse na Casa da Cultura do Milladoiro ou na Oficina de Deportes de Bertamiráns (Casa do Concello) e a documentación necesaria sería a seguinte: · Solicitude cuberta · Foto actualizada orixinal tamaño carné por cada usuario novo ou carné do ano anterior se fose o caso · Folla de autoliquidación selada pola entidade bancaria.  A folla de autoliquidación poderá solicitarse nas oficinas de recadación ou no correo electrónico ames@canaltributos. com. Os usuarios tamén poderán tramitar directamente a súa autoliquidación na páxina web municipal (www.concellodeames. gal) seguindo as instrucións anexas. Os horarios de apertura das piscinas descubertas municipais de Bertamiráns e do Milladoiro abarcan desde as 11:00 ás 21:00 horas todos os días da semana (de luns a domingo), mentres que a Piscina da Praia Fluvial de Tapia permanece aberta das 15:00 ás 21:00 horas de luns a venres e de 11:00 ás 21:00 horas os sábados e domingos. Estes horarios mantéñense durante o período de apertura das instalacións que se reducen a 3 meses ao ano, do 15 de xuño ao 15 de setembro. Os horarios deberán estar expostos de forma visíble á entrada da instalación. · Poderase pechar parcialmente ou impedir o acceso a determinadas instalacións por esixencias técnicas.  En caso de acadar o aforamento máximo ou prever alcanzalo poderase limitar o acceso á instalación. Dita limitación penalizará principalmente ás persoas usuarias que queiran acceder mediante o pagamento dunha entrada, xa que o resto de persoas usuarias posibles (abonados) atópanse en activo e pagaron a cota correspondente. A continuación especifícanse todas aquelas normas que regulamentan o funcionamento dentro das piscinas descubertas municipais: 1. No poderán acceder á instalación nenos e nenas menores de 10 anos, se non van acompañados dunha persoa maior de idade que se responsabilice deles.2. Limitación do número de persoas usuarias (capacidade máxima de utilización simultánea de cada vaso da instalación): - Aforo máximo do vaso da instalación Piscina Tapia: 38 nenos/as. - Aforo máximo do vaso da instalación Piscina Bertamiráns: 165 persoas - Aforo máximo do vaso da instalación Piscina do Milladoiro: Vaso grande: 156 persoas / Vaso pequeno: 37 persoas 3. É obrigatoria a ducha antes da inmersión na agua dos vasos.4. É obrigatoria a utilización de chancletas ou de calzado de baño persoal nas zonas de pés descalzos e está prohibida a entrada na zona de baño con calzado da rúa.5. Está prohibida a entrada de animais nas instalacións, excepto cans guía.6. Está prohibido comer, beber e fumar na zona de praia reservada para bañistas.7. Está prohibido deixar desperdicios dentro do recinto da instalación. Deben empregarse as papeleiras e outros recipientes destinados para tal efecto.8. Está prohibido o uso de colchonetas, flotadores, aletas. que poidan supoñer un risco para os demais usuarios e usuarias.9. É obrigatorio o uso do gorro de baño, salvo aquelas persoas que non precisen o seu uso.10. No se permitirá ningunha acción que afecte á comodidade dos usuarios e usuarias, como berrar, cantar, molestar aos/ás bañistas, empurrar, correr pola praia da piscina, etc. Da mesma maneira, tampouco se permitirán actos que afecten á boa convivencia dos usuarios/as (exemplo: música con moito volume). 11. Pola seguridade dos/das bañistas está prohibido tirarse á auga; deberán utilizarse as escaleiras para acceder ao vaso.12. Dentro das instalacións, o/a socorrista e o/a vixilante serán os encargados de facer cumprir as normas e teñen a autoridade para convidar a abandonar a instalación a quen as incumpra. Para usar estas instalacións deberase ter unha reserva feita e pagada ou estar inscrito nalgunha actividade. Esta reserva farase cunha antelación máxima de 7 días, non podendo facer unha nova reserva sen consumir a anterior. • Estas pistas destínanse á práctica exclusiva do tenis ou do pádel segundo corresponda. • A presencia do titular e o resgardo da reserva poderá ser requiridos en calquera momento mentres dure o goce da mesma. De non cumprir os requisitos a reserva será anulada sen dereito a devolución. • Poderán permanecer na pista un máximo de catro persoas. • O tempo de uso da instalación restrínxese a dúas horas. Os usuarios que reserven a pista terán dereito a esta ata que transcorran 15 minutos da hora para a que fixesen a reserva. Cando transcorran os mencionados 15 minutos perderán o dereito. • No caso de que un usuario despois de facela reserva non faga uso da mesma, en prexuízo dos demais usuarios, será advertido e de repetirse esta situación 3 veces poderáselle restrinxir o uso da instalación en vindeiras reservas. • Ser admitido para o uso do servizo sempre e cando se cumpran os requisitos esixidos pola súa regulamentación e haxa prazas suficientes para todas as persoas solicitantes. En caso de que haxa máis solicitudes de nova inscrición que prazas se ofertaron, a admisión realizarase por sorteo público que se celebrará no salón de plenos do Concello. Non se concederán as prazas por orde de chegada. • A renovar a praza ocupada no mesmo grupo de actividade de escolas deportivas municipais, sempre que se remate o curso anterior sen ser dado de baixa. · A Inscribirse, como máximo, en dúas escolas deportivas, sempre que non coincidan horarios. Non se permite a inscrición en máis dun grupo da mesma actividade. • Cumprir a normativa xeral e específica de uso de instalacións. • Asistir ás actividades, cumprindo o horario do curso ou a actividade para a que foi admitido. • Presentar un xustificante de pagamento cando sexa requirido. • Seguir as indicacións dos monitores e do persoal da instalación. • Os cambios de horario ou de grupo solicitaranse a través das oficinas da Concellaría de Deportes. Concederanse sempre e cando sexa posible por razóns de ratios, de niveis, de dispoñibilidade de prazas. • Non se poderá permanecer nas instalacións fóra do horario estabelecido. • Os prazos para a solicitude de admisión do alumnado nas escolas deportivas municipais, cursos e actividades formalizaranse nos períodos que determine a Concellaría de Deportes. • Poderanse dar de baixa polos motivos seguintes, coa conseguinte perda dos dereitos adquiridos coa inscrición na actividade correspondente: - Por falta de pagamento na cota correspondente nos prazos estabelecidos. - Por faltas inxustificadas á actividade de existir listaxe de espera: as faltas inxustificadas á actividade iguais ou superiores a 5 durante un período dun mes serán motivo de baixa automática, sen ter preferencia para volver a inscribirse na mesma actividade para o seguinte curso. - Por prescrición médica: poderán ser dados de baixa aquelas persoas usuarias que por problemas de saúde, teñan contraindicada a realización da actividade física que se realice nas diferentes instalacións deportivas. Nestes casos a persoa usuaria estará como preferente para volver á actividade cando o informe médico sexa apto para a actividade deportiva. - Por superar a idade máxima estabelecida para cada actividade: serán dados de baixa na actividade aquelas persoas usuarias que superen a idade máxima estabelecida para a mesma. - Por falsear datos relativos á súa inscrición nos cursos. - Número de inscricións para formar grupos: será necesario que se cubra a metade máis unha do total de prazas ofertadas nese grupo.  As baixas deberanse tramitar por escrito no Rexistro Municipal. As cantidades aboadas soamente serán devoltas cando non se poda utilizar o servizo por causa de forza maior non imputable ao interesado. Estas causas deberan ser debidamente xustificadas na solicitude de devolución que se formule, debendo achegar a esta os documentos xustificativos que en cada caso correspondan. Fora destes casos, non se efectuaran devolucións das cantidades aboadas. • As inscricións das actividades deportivas municipais realizaranse nas oficinas da Concellaría de Deportes (Casa da Cultura do Milladoiro ou Oficina de Deportes de Bertamiráns - Casa do Concello). • Para as escolas deportivas municipais, con carácter xeral é imprescindible a achega da seguinte documentación:  Renovación de prazas: - Folla de renovación - Impreso de autoliquidación pagado  Novas inscricións - Folla de inscrición - Impreso de autoliquidación pagado unha vez que por sorteo se obteña a praza  A poboación empadroada no Concello de Ames poderá inscribirse e formalizar a matrícula no prazo de inscrición (mes de setembro). Durante o curso tamén se poderá inscribir abonando a parte proporcional do custe do curso completo. A poboación non empadroada poderá inscribirse unha vez rematado o prazo de inscrición do mes de setembro e sempre e cando queden prazas libres. O Concello de Ames non se fará responsable de calquera tipo de incidencia acaecida como consecuencia directa do incumprimento dalgunha das normas anteriormente expostas. Os accidentes ou lesións que se ocasionen os usuarios na práctica deportiva particular ou de clubs (alugueiros ou adestramentos de clubs) serán asumidos polos seus respectivos seguros particulares. O incumprimento dalgunha destas normas, así como facer caso omiso ás indicacións do persoal da instalación (conserxaría, limpeza e mantemento) será motivo suficiente para poder anular o documento acreditativo como usuario ou permisos correspondentes. O Concello de Ames recomenda a todos os deportistas que pasen un recoñecemento médico previo co fin de garantir a súa saúde. O Concello de Ames declina toda responsabilidade das lesións que puideran producirse derivadas da práctica deportiva. Enténdese que no momento de facer uso dunha reserva de instalación as persoas usuarias manifestan estar aptos para realizar actividade físico-deportiva. Para calquera información, dúbida ou suxestión respecto do uso e funcionamento destas instalacións deberán dirixirse ao Departamento de Deportes do Concello de Ames: - Teléfono: 619 842 504, de luns a venres, das 9:00 ás 14:00 horas. - Enderezo de correo electrónico: deportes@concellodeames. gal O presente regulamento entrará en vigor unha vez que, aprobado definitivamente, sexa publicado integramente no Boletín Oficial da Provincia, nos termos indicados no artigo 65.2 da Lei 7/85, do 2 de abril, Reguladora das Bases do Réxime Local, e manterase en vigor mentres non se acorde a súa derrogación ou modificación expresa. Ames, 6 de xullo de 2022 O alcalde José Blas García Piñeiro